Hvordan planlegge Girl Tech Fest?

Her kommer en kort gjennomgang av hvordan man kan gå frem for å arrangere Girl Tech Fest.

Hva er Girl Tech Fest?

Girl Tech Fest er en hel dag med koding og verkstedsaktiviteter – for jenter i 3.-5. klasse. I Oslo inviterer vi kun 5.klasse da vår erfaring er at det alderstrinnet får mest igjen for dagen. Jentene blir kjent med teknologi på egne premisser, og får møte kvinnelige veiledere som jobber i teknologiyrker. Arrangementet foregår i skoletiden. Dere bestemmer selv hvor mange jenter dere vil invitere ut fra hva dere har plass til i deres lokaler. Dere bestemmer også om du vil invitere 3.-5. klasse eller bare ett av trinnene.

Når foregår Girl Tech Fest?

Girl Tech Fest arrangeres hver høst. Datoer/uker for inneværende år finner dere på nettsiden www.girltechfest.no

Finn lokale samarbeidspartnere

Det er en god idé å finne lokale samarbeidspartnere til gjennomføring av arrangementet. Dette kan være lokale bedrifter eller organisasjoner. Disse kan bidra med alt fra veiledere på dagen - til workshops og sponsormidler.

Sett opp et program

Sett opp et program som passer lokalene arrangementet skal holdes i. Programmet kan bestå av kodekurs, verkstedsaktiviteter eller annen teknologiformidling du mener vil passe godt til målgruppen jenter 8-10 år. Detaljene er opp til deg. Vår erfaring er at kombinasjonen teknologi og kreativitet fungerer godt. Skap en stemning der lek og utforskning står sentralt, og pynt gjerne til fest! Og lag GTF t-skjorter, det liker jentene godt. Se t-skjortemal på nettsiden. Denne skal brukes – [lenke her >](https://www.girltechfest.no/for-arrang%C3%B8rer/maler-og-materiell)

Du kan også invitere gjester som kan bidra med underholdning eller åpningstale.

Workshops

Det er fullt mulig å lage mange gode aktiviteter uten å ha mye utstyr og et stort arrangementsbudsjett. For eksempel er MakeyMakey relativt rimelig, og Tinkercad er et helt gratis program for 3D-modellering som kjører direkte i nettleseren. Kanskje kan du også finne lokale samarbeidspartnere som kan hjelpe deg med å lage programmet? Eksempler på workshops kan være:

• Design for å løse problemer (eks Google Designsprint)

• La oss løse verdensproblemer (Prototyping av app f.eks)

• Drawings to prototypes (Bruk av 3d printere / håndprintere - lage fysiske gjenstander for å forstå konseptet med fysisk protoyping)

• KOSO musikkproduksjon og KOSO DJkurs

• Microbits

• Littlebits

• CodeStudio

Detaljert beskrivelse av ulike workshops ligger under/i “workshops”.  Husk at dere kan søke om økonomisk støtte av Nasjonalt senter for realfagsrekruttering. Støtten kan gå til utstyr, t-skjorter ol.

Inviter skoleklasser til å delta

Send ut invitasjon til skoleklasser (3.-5. klasse) i din by.

Dere har kanskje et nettverk i skolen allerede? Hvis ikke, kan dere også kontakte Utdanningsetaten i kommunen din eller skoleledelsen på de skolene dere vil invitere. Det er en stor fordel å ha rektor med på laget. Det er også en god idé å snakke direkte med lærere som kan være interessert.

Påmeldingen bør være bindende og det er fint å sende ut programmet i god tid. Gi spesielt tydelig beskjed dersom du planlegger at deltakerne skal ha med seg egen PC/nettbrett og egen matpakke. Etterspør i lokalsamfunnet om det er bedrifter (som eksempelvis Atea) som kan låne dere nettbrett om dere trenger dette. Det anbefales at du som arrangør ivaretar lunsj dersom det er mulig.

Rekrutter frivillige veiledere

Vi ønsker at dere rekrutterer kvinnelige veiledere til å bidra på selve dagen, da veilederne er viktige rollemodeller for jentene. Under Girl Tech Fest skal vi vise at veien er åpen for jenter som er interessert i teknologi – og derfor er dette en viktig forutsetning.

For å gjennomføre kodekurs for nybegynnere, bør du ha omtrent én voksen veileder pr. fem barn. Det gjelder også de fleste typer workshops.

Du kan gjerne involvere veilederne i å lage program for dagen, hvis du er tidlig ute. Hold gjerne et infomøte for veilederne som skal delta dagen før arrangementet, slik at de er godt forberedt. Dere kan bruke presentasjonen vi har utarbeidet som utgangspunkt - og legge til beskrivelse av de ulike workshopene dere skal ha lokalt.

Spre budskapet

På girltechfest.no finner du materiell du kan bruke til å markedsføre arrangementet. Ta også gjerne kontakt med lokal presse. Hvordan dette kan gjøres har vi laget en veileder for.

Utkast til mailer, presentasjoner, maler osv finner dere [her >](https://www.girltechfest.no/for-arrang%C3%B8rer/informasjonsmateriell)

Årshjul/planleggingsdokument

Dette er et eksempel på hvordan oppgaver kan fordeles gjennom året. Det planlegging kan selvsagt begynne både tidligere og senere avhengig av sted.

Mars/April

* Begynne planlegging og spikre dato.
* Hvem skal være med fra dere?
* Hvor mange jenter kan dere invitere?
* Hvem kan man kontakte for veiledere og sponsorer?
* Vet dere om noen gode workshops eller oppgaver?
* Husk og send mail til [hei@girltechfest.no](mailto:hei@girltechfest.no) for å si ifra om at dere vil arrangere fest, hvor mange jenter som kommer, hvilket trinn, dato osv. Husk også at dere kan søke om støtte.

Mai

* Invitasjon til potensielle veiledere
* Invitasjon til skoler/hold av dato
* Sponsorat av nettbrett/utstyr
* Booke lokaler

Juni

* Oppfølging av alle punkter fra mai - gentle reminder

August

* Kommunikasjon med påmeldte veiledere – noen bedrifter som ønsker å ha ansvar for egne workshops og ha egne veiledere der?
* Oppfølging av påmeldte skoleklasser 3. uken i august
* Invitasjon/påminnelse til skoler som ikke er påmeldt om det er ledig plass.
* Oppfølging av sponsorat av nettbrett
* Invitasjon til gjennomgang av workshop for veiledere om ønskelig/nødvendig
  + Bestilling av t-skjorter/buttons
  + Presentasjon/informasjon av workshops for veiledere
  + Booke musikalsk innslag om ønskelig eller forberede et eksperiment til lunsje eller åpning

September

* Informasjon til lærere:
  + Program
  + Praktisk
  + Informasjonsark som skal sendes til foreldre
  + Fototillatelser (Skisse finnes på nettsiden)
* Påminnelse til lærere dagen før
* Gjennomføring
* Sende ut evalueringsskjema til veiledere

Skisse til program  
08.30: oppmøte og utdeling av t-skjorter. Bruk mal fra nettsiden [her >](https://www.girltechfest.no/for-arrang%C3%B8rer/maler-og-materiell)

09.00: Velkommen – husk og kjør film: <https://youtu.be/palo2M7wM0Y>

09.30: Oppstart første workshop

10.30: Oppstart andre workshop

11.30: Lunsj, underholdning og eksperiment eller show?

12.30: Oppstart tredje workshop

13.30: Vel hjem

Dette er kun ment som en skisse. Dere bestemmer selv hvordan dere vil organisere dagen.

Se [www.girltechfest.no](http://www.girltechfest.no/) for mer informasjon.

**Lykke til!**